El catalizador de tot este movimiento ye tamién la parte mes famosa d'el conchunto, es suyos musicos, que chunto con bells musicos de difuera de la val que s'achuntan, fan La Orquestina del Fabirol. La Orquestina ye una formación singular, chistabina de la suya parte mes gran, fendo sonar es vriolins, tarotas, gaitas y atros chufletz en van salir d'animar es bailes d'el Corro, y que agora tamién marchan per es puestos fendo galanar la musica d'a suya val y tamién el suyo parlar. El producto més prencipal de la singular simbiosi d'es musicos y es bailadors y documentadors d'El Corro va cristalizar en forma d'un disco conchunto que va amaneixer n'el anyo 2000 ta acompanyar el libro de la musicologa belsetana Isabel Riazuelo, dito Danzas de Sobrarbe, un tractau extensismo y bien ilustrau de las danzas, cancions y homenaches no només que de las dos vals prencipals de l'alta Cinca y Cinqueta, sique tamién d'atras vals sobrarbencas. Cascavillos, Cadrils, el Tin Tan u el singular Villano de Bielsa, mazurcas, valses y atras piezas d'autentica colección s'han puesto refer, ta dintrada d'el siglo XXI con voz y musica, con es anyos que portaban en las espaldas suyas con l'esfuerzo conchunto d'es musicos, es danzantes y las mullers d'el Corro.